stanford-oval/wikipedia huggingface dataset:
Comps-la-Grand-Ville

| Comps-la-Grand-Ville |
| --- | --- |
 Bonnecomben luostari
 Comps-la-Grand-Ville
 Koordinaatit: 44°13′53″N, 2°34′05″E 
Valtio:  Ranska
Alue:  Midi-Pyrénées
Departementti:  Aveyron
Arrondissementti:  Rodez
Väkiluku:  550
Infobox OKVirheellinen NIMI-arvo: 
Comps-la-Grand-Ville on kunta Etelä-Ranskassa Aveyronin departementissa Midi-Pyrénées'n alueella. Siellä on 1000-luvulta peräisin oleva hyvin säilynyt Bonnecomben luostari (Abbaye de Bonnecombe).
Aiheesta muualla

Kuvia tai muita tiedostoja aiheesta Comps-la-Grand-Ville Wikimedia Commonsissa
Miisa Päällysaho

Miisa-Leena Päällysaho-Mustonen (19. helmikuuta 1970 Turku – 7. heinäkuuta 2016 Turku) oli suomalainen eurodance-esiintyjä. Taiteilijanimellä Miisa hän levytti yhden albumin sekä useita singlejä eurodance-tyylistä musiikkia, joita julkaisivat muun muassa Dance Pool ja Ichiban Records. Häntä pidettiin 1990-luvulla suomalaisen musiikin vientitoivona, mutta kansainvälinen läpimurto jäi häneltä lopulta saavuttamatta. 1990-luvun puolivälissä Miisa asui ja työskenteli muutaman vuoden ajan Atlantassa Yhdysvalloissa.
Miisan parhaiten menestynyt kappale on ”All or Nothing”, joka päätyi muun muassa But I'm a Cheerleader -elokuvan soundtrackille vuonna 1999. Suurin osa Miisan omaa nimeä kantavan albumin kappaleista on samoja kuin Attitude-albumilla, mutta niitä on sovitettu ja nimetty uudelleen kansainvälisille markkinoille sopiviksi.
Miisan taustalla toimi manageri ja tuottaja Cris Owen, joka tuotti myös Miisan ystävän Janina Frostellin ensimmäisen albumin. Myöhemmin paljastui, että Miisa ei itse laulanut kappaleitaan vaan esiintyi aina playbackina. Miisan sijaan levyillä lauloi ruotsalainen Karin Strömfelt  Vuonna 2016 haastateltu Strömfelt kertoi huijauksen painaneen Miisaa suuresti, minkä vuoksi he olivat yhdessä päättäneet salata asian tiukasti. Vilpin paljasti Cris Owen. Manageri Lasse Norreksen mukaan Miisan tapaus ei ollut ainutkertainen, vaan playback-esitykset olivat 1990-luvun ilmiö. Samalla tavalla monet 1990-luvun menestyneimmistä eurodance-kokoonpanoista  (esimerkiksi Snap!, Cappella, Maxx, Technotronic ja E-Type) käyttivät studiolaulajaa, joka ei lainkaan esiintynyt lavoilla ja jonka ääni tuli esityksissä nauhalta.
Vuoden 1997 jälkeen Päällysaho työskenteli meikkaajana. 2000-luvun alussa hän vetäytyi julkisuudesta kokonaan. Hän kuoli 7. heinäkuuta 2016 pitkäaikaiseen sairauteen.
Diskografia > Albumit

Attitude, #25 (Suomen virallinen lista) (1994, Dance Pool)
Miisa, #23, (Euroopassa 1995 [Ichiban International], Yhdysvalloissa 1996 [NMC Records])
Diskografia > Singlet

Upside Down (1991)
Set Me Free, #12 (1993), #9 (Billboard Dance Club Songs) (Yhdysvalloissa 1996)
Hold On #10 (1993)
All Or Nothing #4 (1994), #33 (Yhdysvalloissa 1995)
You & Me (Innocence), #14 (1994)
Lovin' U (1995)
How Will I Know, #34 (1996)
Get Ready (1996)
If
Aiheesta muualla

Discogs.com: Miisa
Ylen Elävä arkisto: Miisa pyrki pinnalle Amerikassa
Crash (albumi)

| Crash Decyfer Down |
| --- | --- | --- |

Studioalbumin tiedot
 Julkaistu: 5. toukokuuta 2009
 Tyylilaji: kristillinen rock, hard rock, alternative metal
 Kesto: 37.33
 Levy-yhtiö: INO Records
Decyfer Downin muut julkaisut
| End of Grey 2006 | Crash 2009 | Scarecrow 2013 |
Crash on yhdysvaltalaisen kristillisen rockbändin Decyfer Downin toinen albumi. Levyllä julkaistiin kaksi singlea, Crash ja Fading.
Kappaleet

Crash – 3.51
Desperate – 2.55 (Fighting Instinct -cover)
Fading – 4.11
Best I Can – 3.38
Ride With Me – 3.23
Wasting Away – 4.03
Over My Head – 3.54
Moving On – 3.45
The Life – 3.49
Forever With You – 4.09
Arvostelut

Allmusic:
Chitralin ruhtinaskunta

Chitralin ruhtinaskunta oli valtio vuoteen 1969 saakka, jolloin jo aikaisemmin Pakistaniin liittynyt ruhtinaskunta liitettiin hallinnollisesti suoraan osaksi Länsi-Pakistania.
Maantiede ja väestö

Chitralin ruhtinaskunnalla oli kokoa noin 12 000 km². Sen pääkaupunki oli valtion nimen mukaisesti Chitral. Paikalliset käyttivät tosin usein vanhaa nimeä Chitrar. Alue on pääosin vuoristoista ja sen kautta kulkee useita kulkutreitteinä muualle käytettyjä solia. Vuonna 1951 alueen asukasluku oli noin 105 000. Suurin osa paikallisista puhui khowarin kieltä. Muita pienempiä kieliä olivat kalaša, phalura, gudžuri ja paštu.
Mexer

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Edson André Sitoe
Syntymäaika: 8. syyskuuta 1988 (ikä 36)
Syntymäpaikka: Maputo, Mosambik 
Pelipaikka: keskuspuolustaja
Pituus: 187 senttimetriä
Seura
Seura:  Bordeaux
Pelinumero: 4
Seurat
| Vuodet | Seura | O | (M) |
| 2006–2010 |  Desportivo Maputo | 97 | (3) |
| 2010–2012 |  Sporting | 0 | (0) |
| 2010–2012 | →  Olhanense (laina) | 39 | (0) |
| 2012–2014 |  Nacional | 57 | (2) |
| 2014–2019 |  Rennes | 120 | (5) |
| 2019– |  Bordeaux | 12 | (0) |
Maajoukkue
| 2007– |  Mosambik | 50 | (3) |
 Seurajoukkueuran tilastot kattavat vain kansalliset sarjat, päivitetty 25. marraskuuta 2019.  Maajoukkueuran tilastot päivitetty 25. marraskuuta 2019.
Edson André Sitoe, tunnetaan paremmin nimellä Mexer, (s. 8. syyskuuta 1988 Maputo) on mosambikilainen jalkapalloilija, pelipaikaltaan keskuspuolustaja. Hän edustaa Ranskan Ligue 1:n Bordeaux'ta.
Mexer siirtyi ranskalaisseura Rennesiin kesällä 2014 noin 2,4 miljoonan euron siirtosummalla portugalilaisesta Nacionalista. Hän pelasi Rennesissä viisi vuotta ja siirtyi kesällä 2019 Bordeaux'hon.
Maajoukkuetasolla Mexer edustaa kotimaansa Mosambikin maajoukkuetta. Hän on pelannut 50 maaottelua ja tehnyt niissä kolme maalia.
Mewatin piirikunta

Mewatin piirikunta (hindiksi मेवात जिला, Mevāta jilā, pandžabiksi ਮੇਵਾਤ ਜ਼ਿਲਾ, Mevāta zilā) on yksi Intian Haryanan osavaltion 21 piirikunnasta. Piirikunta rajautuu lännestä ja etelästä Rajasthanin osavaltioon, idästä Palwalin piirikuntaan ja pohjoisesta Gurgaonin piirikuntaan.
Piirikunnassa oli vuoden 2011 väestönlaskennassa 1 089 263 asukasta.
Matkoja utopiaan

| Matkoja utopiaan |
| --- | --- |

Kirjailija:  Mikko Lahtinen (toim.)
Kieli:  suomi
Genre:  utopiat
Kustantaja:  Vastapaino
Julkaistu:  2002
Ulkoasu:  sidottu
Sivumäärä:  265
ISBN:  951-768-058-9

Löydä lisää kirjojaKirjallisuuden teemasivulta
Matkoja utopiaan on vuonna 2002 ilmestynyt kokoomateos, joka sisältää kolme klassista utopiaa: Tommaso Campanellan Aurinkokaupunki (1623), Francis Baconin Uusi Atlantis (1624) ja David Humen Täydellisen valtion idea (1752). Teoksen on kustantanut Vastapaino. Suomentajat ovat Pia Mänttäri, Topi Makkonen, Petri Koikkalainen ja Tuukka Tomperi.
Aiheesta muualla

Soikkeli, Markku: Utopian klassikot yksissä kansissa (Arkistoitu – Internet Archive). Sanelma 2003. (PDF, s. 112)
Mineraaliöljy

Mineraaliperustaista moottoriöljyä
Mineraaliöljy on raakaöljystä tislaamalla jalostettua öljyä, eli siinä ei ole keinotekoisesti tuotettuja ainesosia. Mineraaliöljyjä käytetään laaja-alaisesti erilaisissa koneissa ja laitteissa. Yleisiä käyttökohteita ovat esimerkiksi vaihteistoöljy, moottorisahan teräketjuöljy, iskunvaimenninöljy, hydrauliikkaöljy, kompressoriöljy ja muuntajaöljy. Moottoriöljyn perusöljy voi olla mineraaliöljyä, mihin on lisätty käyttötarkoituksen mukaan erilaisia lisäaineita. Euroopassa raskaan kaluston moottoriöljyissä mineraaliöljyjen markkinaosuus on 81 % (2004).
Alhaisen jalostusasteensa vuoksi mineraaliöljytuotteet ovat yleensä synteettisiä öljytuotteita edullisempia. Mineraaliöljyn viskositeetti muuttuu voimakkaasti lämpötilan funktiona ja sen vuoksi mineraaliöljyn optimaalinen toiminta-alue on melko kapea. Alhaisessa lämpötilassa mineraaliöljy paksuuntuu nopeasti ja lämpötilan noustessa se ohenee nopeasti. Heikon kylmänkeston vuoksi mineraaliöljy ei sovellu talvikäyttöön - kylmänkestoa on parannettu seostamalla mineraaliöljyä synteettisen öljyn kanssa, jolloin on saatu paremmat kylmäominaisuudet omaavaa osasynteettistä öljyä.
Chongqing Jiangbein kansainvälinen lentoasema

Chongqing Jiangbein kansainvälinen lentoasema (IATA: CKG, ICAO: ZUCK) on lentoasema Chongqingin kaupungissa Kiinan keskiosassa. Lentoasema sijaitsee Chongqingin Yubein kaupunkipiirissä, noin 21 kilometriä keskustasta koilliseen.
Finnair aloitti 9. toukokuuta 2012 suorat lennot Helsingin ja Chongqingin välillä.
Terminaali.
Ilmakuva.
Aiheesta muualla

Kuvia tai muita tiedostoja aiheesta Chongqing Jiangbein kansainvälinen lentoasema Wikimedia Commonsissa
Conques-sur-Orbiel

| Conques-sur-Orbiel |
| --- | --- |

 vaakuna
 Conques-sur-Orbiel
 Koordinaatit: 43°16′14″N, 2°24′09″E 
Valtio:  Ranska
Alue:  Oksitania
Departementti:  Aude
Arrondissementti:  Carcassonne
Pinta-ala:  
 – Kokonaispinta-ala:  25,1 km²
Väkiluku (2015):  2 466 
 – Väestötiheys:  98 as./km²
Kunnan numero:  11099
 
 Kunnan kotisivut 
Infobox OKVirheellinen NIMI-arvo: 
Conques-sur-Orbiel on kunta Lounais-Ranskassa Auden departementissa Oksitanian alueella. Se sijaitsee noin 10 kilometriä Carcassonnen kaupungista koilliseen.
Lokakuussa 2018 Auren departementtia kohdanneissa rajuissa tulvissa sai surmansa ainakin kolmetoista ihmistä. Conques-sur-Orbiel oli yksi pahiten tulvista kärsineistä kunnista.
Aiheesta muualla

Kuvia tai muita tiedostoja aiheesta Conques-sur-Orbiel Wikimedia Commonsissa
Michael Collins

Michael Collins voi tarkoittaa ainakin seuraavia:
Michael Collins (1890–1922), irlantilainen vapaustaistelija
Michael Collins, henkilöä käsittelevä elokuva vuodelta 1996
Michael Collins (1930–2021), yhdysvaltalainen astronautti
Michael Collins, klarinetisti
Michael Collins (1922–1979), brittiläinen näyttelijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Michael Collins”, voi hakea sivunnimihaulla, laajalla sivunnimihaulla tai tekstihaulla.
Chukwuemeka Odumegwu Ojukwu

Chukwuemeka Odumegwu Ojukwun patsas
Päällikkö Chukwuemeka Odumegwu Ojukwu, Ikemba Nnewi (4. marraskuuta 1933 – 26. marraskuuta 2011) oli johtajana Biafran separatistisessa valtiossa, joka irrottautui Nigeriasta vuosiksi 1967–1970. Hänestä käytetään usein pelkästään nimeä Ojukwu.
Ojukwun isä sir Louis Phillipe Odumegwu Ojukwu (k. 1966) oli yksi Nigerian rikkaimmista miehistä. Ojukwu kävi Kings Collegea Lagosissa ja sitten Epsom Collegea ja Lincoln Collegea Yhdistyneessä kuningaskunnassa. Palatessaan Nigeriaan vuonna 1956 hän ei ollut kiinnostunut isänsä liiketoiminnan jatkamisesta, vaan liittyi Nigerian armeijaan vuonna 1957 ja nousi lopulta everstiluutnantiksi. Igbojen pogromin aikana paikallisten päälliköiden kokoontuminen Umuahiassa sai aikaan Biafran valtion perustamisen igbojen sydänalueelle. Ojukwu valittiin samalla igbojen johtajaksi.
Biafran hävittyä sodan Ojukwu pakeni maasta ja eli Norsunluurannikolla 13 vuotta. Vuonna 1980 presidentti Shehu Shagari armahti Ojukwun vahvistaakseen suosiotaan igbojen keskuudessa ja myönsi hänelle pääsyn maahan. Ojukwu palasi Nigeriaan vuonna 1982 ja ryhtyi liikemieheksi Lagosissa. Hän pyrki myös epäonnistuneesti presidentiksi useita kertoja.
Ojukwu oli naimisissa kolmasti.
Mikko Ronkainen

| Mikko Ronkainen> Henkilötiedot |
| --- | --- |
Syntynyt: 25. marraskuuta 1978 (ikä 45) Muurame, Suomi
Uran tiedot
Lempinimi:  Rone
Pituus:  166 cm
Seura:  Jyväskylän Freestyleseura
Laji:  freestylehiihto ja alppihiihto 
Maailmancup
Kaudet:  1996–2010
Voitot:  kokonaiskilpailun voitto 2000, 2001
Mikko Ronkainen (s. 25. marraskuuta 1978 Muurame) on entinen suomalainen freestylehiihtäjä, lajinaan kumparelasku.
Kumparelaskussa Ronkaisen kirkkaimmat saavutukset ovat olympiahopea Torinon olympialaisista 2006, kaksi maailmanmestaruutta vuosilta 2001 ja 2003 sekä maailmancupin kokonaiskilpailun voitto kaudelta 2000–2001. Ronkainen lopetti huippu-uransa vuonna 2007. Hän kuitenkin osallistui keväällä 2008 pidettyihin kumparelaskun SM-kilpailuihin sijoittuen neljänneksi. Toukokuussa 2009 hän ilmoitti tekevänsä paluun tavoitteenaan Vancouverin olympialaiset 2010. Vancouverissa hän sijoittui 14:nneksi. Ronkainen lopetti uransa kauden 2009–2010 jälkeen.
Seuratasolla Ronkainen edusti Jyväskylän Freestyleseuraa. Häntä valmensi Pekka Lehtikallio.
Ronkainen on naimisissa ja hänellä on kolme lasta. Ronkaisella on myös nimikkorinne laskettelukeskus Riihivuoressa, joka sijaitsee Muuramessa.
| Mitalit> Maa:   Suomi.Miesten freestyle. Olympialaiset  | Mitalit> Maa:   Suomi.Miesten freestyle. Olympialaiset  | Mitalit> Maa:   Suomi.Miesten freestyle. Olympialaiset  | Maa:   Suomi> Miesten freestyle. |
| --- | --- | --- | --- |
|  Hopeaa | Torino 2006 | kumparelasku |  |
| MM-kilpailut  | MM-kilpailut  | MM-kilpailut  |  |
|  Kultaa | Whistler 2001 | kumparelasku |  |
|  Kultaa | Deer Valley 2003 | kumparelasku |  |
Aiheesta muualla

Ronkainen Hiihtoliiton sivuilla
Mikko Ronkainen Kansainvälinen hiihtoliitto (FIS). (englanniksi)
Ylen Elävä arkisto: Töyssyjen taituri Mikko Ronkainen
Matkolammi

| Matkolammi |
| --- | --- |
Valtiot:  Suomi
Maakunnat:  Kanta-Hämeen maakunta
Koordinaatit:  61°01′05″N, 24°32′20″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Vanajanselän alue‎ (35.23)
Laskujoki:  Myllyjoki 
Järvinumero:  35.236.1.002
Mittaustietoja
Pinnankorkeus:  86,2  m 
Rantaviiva:  2,753 km 
Pinta-ala:  27,537  ha 
Saaria:  1 
 fiMatkolammi 
Matkolammi  eli myös Matkalampi  on Kanta-Hämeessä Hämeenlinnan Ruununmyllyssä sijaitseva järvi.
Maantietoa

Se sijaitsee Kokemäenjoen vesistössä Vanajaveden–Pyhäjärven alueen Vanajanselän alueessa, jossa se kuuluu kolmannen jakovaiheen Katumajärven valuma-alueeseen. Lammen vedenpinnan korkeus on 86,2 metriä meren pinnan yläpuolella ja sen eteläopään läpi virtaa Myllyjoki, joka laskee Katumajärveen. Myllyjoen alajuoksulla on pato, joka säännöstelee joen vedenpinnan korkeutta ja samalla epäsuorasti myös lammen vedenpintaa. Lampeen laskee kolme lyhyttä metsä- tai pelto-ojaa. Lampi on 850 metriä pitkä, 600 metriä leveä ja sen pinta-ala on 28 hehtaaria, joten sitä voidaan kutsua myös järveksi. Sen rantaviivan pituus on 2,8 kilometriä, jossa on edustettuna suota, metsää ja peltomaata. Ruununmyllyn taajama-alue levittäytyy sen länsirannoille. Eri puolille lammen rantoja on rakennettu alle 10 vapaa-ajan asuntoa. Asuinalueella sijaitsee myös yleinen uimaranta. Valtatie 10 ylittää järven laskuojen 50 metriä lammen etelärannasta.
Chumash

Chumash voi tarkoittaa seuraavia:
Humaš, painetun ja kirjaksi sidotun Tooran nimitys
chumashit, kalifornialainen intiaanikansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chumash”, voi hakea sivunnimihaulla, laajalla sivunnimihaulla tai tekstihaulla.
Mike Dunham

| Mike Dunham |
| --- | --- |

Henkilötiedot
Syntynyt: 1. kesäkuuta 1972 (ikä 52) Johnson City, New York, USA
Kansalaisuus:   Yhdysvallat
Jääkiekkoilija
Pelipaikka:  maalivahti
Hanska:  vasen
Pituus:  191 cm
Paino:  91 kg
Pelaajaura
Pääsarjaura:  1996–2007
Aik. seurat:  New York Rangers Atlanta Thrashers Nashville Predators New Jersey Devils
NHL-varaus:  53. varaus, 1990 New Jersey Devils
| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Salt Lake City 2002 | jääkiekko |  |
| MM-kilpailut  | MM-kilpailut  | MM-kilpailut  |  |
|  Pronssia | Tšekki 2004 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Pronssia | Saksa 1992 | jääkiekko |  |
Mike Dunham (s. 1. kesäkuuta 1972 Johnson City, New York, USA) on yhdysvaltalainen uransa päättänyt jääkiekkomaalivahti, jolla on pitkä ura takanaan NHL:ssä. Nykyään hän on New York Islandersin maalivahtivalmentaja.
Ura

Dunham aloitti uransa Mainen yliopiston joukkueessa, jossa oli samaan aikaan myös toinen tunnettu maalivahti Garth Snow. Joukkue voitti yliopistosarjan (NCAA) mestaruuden Dunhamin viimeisenä kautena, 1992–93.
Hänet valittiin kolmannella kierroksella (#53) vuoden 1990 NHL:n varaustilaisuudessa New Jersey Devilsiin, jossa hän pelasi kaksi ensimmäistä kauttaan. Vuosina 1998–2000 hän pelasi Nashville Predatorsissa, mutta myytiin New York Rangersiin kesken kauden. Atlantan kautta hän päätyi nykyiseen joukkueeseensa New York Islandersiin. Dunham ilmoitti lopettavansa uransa 10. syyskuuta 2007. Samalla Islanders ilmoitti palkanneensa Dunhamin uudeksi maalivahtivalmentajakseen.
Dunham oli mukana vuoden 2002 talviolympialaisissa USA:n hopeaa voittaneessa joukkueessa. MM-kilpailuissa 2004 hän saavutti pronssimitalin.
Palkinnot

Hap Holmes Memorial Award (vähiten päästettyjä maaleja AHL:ssä): 1994–95 kausi (Corey Schwabin kanssa)
William M. Jennings Trophy (vähiten päästettyjä maaleja NHL:ssä): 1996–97 kausi (Martin Brodeurin kanssa)
Aiheesta muualla

Mike Dunham The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Chris Osgood & Mike Vernon | William M. Jennings Trophyn voittaja 1997 (yhdessä Martin Brodeurin kanssa) | Seuraaja: Ed Belfour & Roman Turek |
Bristol Bulldog

| Bristol Bulldog |
| --- | --- |
 RAF:n Bulldog-hävittäjä.
Tyyppi:  hävittäjä
Alkuperämaa:   Yhdistynyt kuningaskunta
Valmistaja:  Bristol Aeroplane Company
Ensilento:  10. toukokuuta 1927
Poistettu käytöstä:  1944 (Suomen ilmavoimat)
Pääkäyttäjät:  Britannian kuninkaalliset ilmavoimat Latvian ilmavoimat Suomen ilmavoimat Australian kuninkaalliset ilmavoimat
Valmistusmäärä:  443 
Bristol Bulldog oli brittiläisen Bristol Aeroplane Companyn valmistama yksimoottorinen kaksitasoinen hävittäjälentokone, joka palveli eri maiden ilmavoimissa 1920-luvun lopulta 1940-luvun puoliväliin.
Bulldogin ensilento tehtiin toukokuussa 1927, minkä jälkeen konetyyppiä valmistettiin useampana sarjana kaikkiaan 443 kappaletta. Tyyppi otettiin Britannian kuninkaallisten ilmavoimien päähävittäjäksi 1920-luvun lopulla, minkä lisäksi sitä tilasivat muun muassa Australian, Latvian, Ruotsin, Suomen, Tanskan ja Viron ilmavoimat.
Historia

Bulldogin prototyyppi teki ensilentonsa 10. toukokuuta 1927, minkä jälkeen Britannian kuninkaalliset ilmavoimat (RAF) koelensi sitä seuraavan syksyn ajan. Kokeiden seurauksena koneen runkoa päädyttiin pidentämään, ja päivitetty versio sai mallinimen Bulldog Mk. II. RAF valitsi sen vakiohävittäjätyypikseen seuraavana vuonna, ja konetyyppi eteni tuotantoon. Ensimmäistä sarjatuotantoversiota valmistettiin 92 kappaletta, ja koneita myytiin ulkomaille Australian, Latvian ja Viron ilmavoimille. Virolaiset myivät koneensa myöhemmin eteenpäin Espanjan tasavaltalaisten ilmavoimille, jotka lensivät niillä Espanjan sisällissodassa. II-versiota hankittiin myös kokeilu- ja vertailutarkoituksissa Japaniin, Siamiin (myöh. Thaimaa) ja Yhdysvaltoihin.
Mk. II:ssa ilmeni joitakin puutteita laivuepalveluksen aikana. Kone oikeni kehnosti syöksykierteestä, minkä lisäksi muutaman koneyksilön siivet olivat murtuneet syöksyssä. Tehdas kehitti onglemakohtien pohjalta parannellun Mk. IIA:n, jossa oli edeltäjäänsä nähden vahvistetut rakenteet ja suurempi sivuvakain. Parannettua mallia valmistettiin yhteensä 268 kappaletta, joista 11 myytiin Ruotsin, neljä Tanskan ilmavoimille ja loput RAF:lle. Bulldogista kehitettiin myös kaksipaikkainen TM-muunnos, joita RAF hankki 59 yksilöä. Bristol Mercury IVA -moottorilla varustettua Bulldog IIIA -versiota valmistettiin vain kaksi yksilöä, sillä versio hävisi RAF:n valintakokeissa Gloster Gauntletille, eikä edennyt jatkotuotantoon. Mk. IIIA:n pohjalta kehitettiin vielä myöhemmin Mk. IV- ja Mk. IVA-mallit, joissa oli Mercury VIS -moottori ja aiemmista malleista poiketen siivekkeet myös alasiivissä. Mk. IVA oli Bulldogin viimeinen tuotantomuunnos, ja sen ainoaksi tilaajaksi jäi Suomen ilmavoimat.
Käyttö Suomessa

Suomen ilmavoimat tilasi 17 Bristol Bulldog Mk. IVA -konetta Bristolilta vuonna 1934. Koneet koelennettiin ja luovutettiin ilmavoimille joulukuun 1934 ja seuraavan vuoden tammikuun välillä Filtonissa, mistä valmiit yksilöt laivattiin Suomeen. Kotimaassa tyypin ensimmäinen lento tehtiin koneyksilö BU-62:lla 20. helmikuuta 1935. Bulldogit sijoitettiin alkuun Suur-Merijoen Lentoasema 5:lle. Koelentueen tyyppikokeissa tyyppi todettiin lento-omintaisuuksiensa puolesta pääosin hyväksi. Bulldog oli ilmavoimien ensimmäinen, joka ylitti 300 km/h vaakalentonopeuden. Lentomestari Urho Heiskala luonnehti koneen syöksykierreominaisuuksia ”täysin epänormaaleiksi”, sillä Bulldog oikeni syöksykierteestä kovin heikosti. Syöksykierreominaisuudet eivät olleet tyypin ainoa ongelma: koneiden rakenteissa havaittiin jo lyhyen käytön jälkeen murtumia, ja rakenteita jouduttiin vahvistamaan. Bulldogit aseistettiin vasta vuonna 1937.
Koneet siirrettiin vuonna 1938 Utin lentokentälle sijoitetulle Lentolaivue 26:lle. Talvisodan alkaessa ne olivat Karjalan kannaksen Heinjoella, missä koneilla saavutettiin Suomen ilmavoimien sodan ensimmäinen ilmavoitto. Koneet olivat talvisodan aika sijoitettuna muun muassa Mensuvaaraan, Käkisalmelle, Immolaan, Parolaan ja Turun lähellä sijainneelle Littoistenjärvelle. Koneilla saavutettiin talvisodassa kaikkiaan kuusi ilmavoittoa, vaikka ne olivat tuolloin jo varsin vanhentunutta kalustoa.
Ruotsi lahjoitti Suomelle talvisodan aikana kaksi Bristol Bulldog Mk. IIA:ta. Koneet saapuivat Suomeen 15. joulukuuta 1939, ja otettiin harjoituskäyttöön tunnuksilla BUj-214 ja BUj-216. Rekisteritunnuksen ”j”-alaindeksi viittasi koneen voimalaitteeseen (Jupiter). BUj-216 palveli Suomessa muutaman vuoden ajan, kunnes tuhoutui marraskuussa 1942. BUj-214 käyttö jäi lyhyemmäksi: se vaurioitui korjauskelvottomaksi jo maaliskuussa 1940.
Bulldogeja käyttivät välirauhan ja jatkosodan aikana koulutusyksiköt Lentolaivue 34, sekä Täydennyslentolaivueet 17 ja -35. Kehnojen syöksykierreominaisuuksien ja siivekevapinan johdosta taitolentäminen Bulldogeilla kiellettiin lokakuussa 1941. Jäljellä olleet seitsemän konetta siirrettiin kesällä 1942 Kauhavan Lentosotakoululle. Tyypin viimeinen lento ilmavoimissa tehtiin 22. helmikuuta 1944 koneella BU-59. Eniten lentotunteja kertyi koneyksilö BU-67:lle, 940 tuntia ja 20 minuuttia. Ruotsista saadulle BUj-216:lle kertyi lentotunteja 154 h 15 min.
Vaikka Bristol Bulldogilla lennettiin sotalentoja myös Espanjan sisällissodassa, tiettävästi tyypin ainoat ilmavoitot on saavutettu Suomen ilmavoimissa.
Museokoneet

Suomen ilmavoimien Bulldog Mk. IVA (BU-59) entisöitynä Hallinportin ilmailumuseossa.
Britannian kuninkaallisten ilmavoimien Bulldog Mk. IIA (K2227) Royal Air Force Museum Londonissa.
Tekniset tiedot (Mk. IVA)

Lähde:
Yleiset ominaisuudet
Pituus: &&&&&&&&&&&&&&07.07200007,72 m
Kärkiväli: &&&&&&&&&&&&&010.026000010,26 m
Korkeus: &&&&&&&&&&&&&&02.07700002,77 m
Siipipinta-ala: &&&&&&&&&&&&&027.030000027,3 m²
Tyhjäpaino: &&&&&&&&&&&01375.&&&&001 375 kg
Lentopaino: &&&&&&&&&&&01860.&&&&001 860 kg
Voimalaite: &&&&&&&&&&&&&&01.&&&&001 × Bristol Mercury VIS2 -yhdeksänsylinterinen tähtimoottori; &&&&&&&&&&&&0477.&&&&00477 kW (&&&&&&&&&&&&0640.&&&&00640 hv)
Suoritusarvot
Suurin nopeus: &&&&&&&&&&&&0360.&&&&00360 km/h 4 000 metrissä
Lentomatka: &&&&&&&&&&&&0770.&&&&00770 km
Lentoaika: 3 h 40 min
Lakikorkeus: &&&&&&&&&&&09800.&&&&009 800 m
Nousuaika: 12 min 5 000 metriin
Aseistus
2 × 7,7 mm:n Vickers Mk. I -konekivääriä rungon sivuilla
Avioniikka
P-12-17-radio (suomalaisissa koneissa)
Aiheesta muualla

Kuvia tai muita tiedostoja aiheesta Bristol Bulldog Wikimedia Commonsissa
Suomen ilmavoimien Bulldog Mk. IVA -hävittäjiä sotaharjoituksessa Sortavalan–Lahdenpohjan alueella vuonna 1937.
Bulldog Mk. IIA K2227 Royal Air Force Museum Londonissa toukokuussa 2016.